**ПРАВИЛНИК**

**О СТИЦАЊУ КЛУБСКИХ ЗВАЊА У МАЧЕВАЊУ**

Мачевалачког клуба Карика

Вршац ,01. јуни 2017.

На основу одредаба Статута чл. 10. став10. чл. 27. став15. Управни одбор МК Карика на својој седници одржаној 01.06.2017. године усвојио је:

ПРАВИЛНИК О СТИЦАЊУ КЛУБСКИХ ЗВАЊА У МАЧЕВАЊУ

I) ОПШТЕ ОДРЕДБЕ

Члан 1.

Основ за стицање звања је познавање и увежбаност програма за полагање, односно испуњавање посебних критеријума и континуирано активно учешће у раду клуба.

Члан 2.

Звање означава се степен овладаности мачевањем.

Члан 3.

Полагање је право и обавеза сваког редовног члана МК Карика.

Члан 4.

Саставни део овог Правилника су оквири за свако звање која се реализују у МК Карика.

Члан 5.

Кандидатима који успешно полаже испит, звање се уписује у за то предвиђену књижицу и уручује им се диплома МК Карика.

Члан 6

Полагања се организују једном годишње и то у јуну месецу.

Полагање се може организовати и мимо редовног јунског рока, ако је кандитат стекао услове за добијање звања и изразио жељу полагањем.

Члан 7.

Свако клубско звање има свој лого који се може по жељи мачеваоца зашити на леви рукав (на рамену), и заменску ознаку логотипа који се по жељи мачеваоца може зашити на леви рукав (подлактицу). Свако означавање на опреми мора да буде усклађено са Законом о реклами, односно површина коју лого захвата не сме бита већа од прописане.

Члан 8.

МК Карика води евиденцију клубских звања који су чланови стекли.

Члан 9

Сликовни приказ логтипа је дат у прилогу овог Правилника.

II) СИСТЕМАТИЗАЦИЈА ЗВАЊА

Члан 10.

За сваки програм обуке је предвиђено полгање у и рангирање мачеваоца у седмостепеном систему звања.

Члан 11.

Нативи степена звања су: Оружник („ Armiger“), Мачевалац I Степена („Fencer I“), Старији Мачевалац („ Fencer Older“), Асистент („Assistant“), Инструктор Мачевања (“Instructor”), Старији Инструктор (“Maitre d'armes”), Професор Мачевања („Professor“).

III) УСЛОВИ ЗА ИЗЛАЗАК НА ИСПИТ

III а) ОПШТИ УСЛОВИ ЗА ИЗЛАЗАК НА ИСПИТ

Члан 12.

Кандидат за звање мора бити члан клуба који је уредно регистрован у МК Карика, а за звања Мачевалац I Степена („Fencer I“) и виша мора бити регистрован и у Мачевалачком свезу Србије.

Члан 13.

Сваки члан клуба мора имати уредно попуњену и оверен документ (књижица, у коју се уписују звања, а евидентирани подаци морају бити идентични као у бази података коју води МК Карика

Члан 14.

Поред осталих прописаних услова овим Правилником кандидат је у обавези да пре полагања изврши уплату таксе коју сваке године одређује УО МК Карика.

III б) ВРЕМЕНСКИ УСЛОВИ /минимални/

Члан 15.

Први степен обучености за рад са одређеним оружијем и звање Оружник („Armiger“), се стиче полагањем након три месеца проведена у клубу.

Члан 16.

За стицање другог степена, односно звање Мачевалац I Степена („Fencer I“) је потребно провести минимум шест месеци у звању Армигер и положити технике и тактичке радње предвиђене програмом.

Члан 17.

За стицање трећег степена, односно звања Старији Мачевалац („Fencer Older“), је потребно провести минимум једну годину у звању Фенцер.

Члан 18.

Кандидат има право да се пријави за полагање за звање Асистенст („Assistant“) након једне године проведене у звању Старији Мачевалац („ Fencer Older“).

Члан 19.

Пети степен је Инструктор Мачевања (“Instructor”). За полагање за овај степен је потребно провести једну годину у звању Асистенст („Assistant“).

Члан 20.

Звање Старији Инструктор (“ Maitre d'armes”) је почасно клубско звање које добија Инструктор мачевања (“Instructor”) након две године рада у МК Карици.

Члан 21.

Највиши степен који се у МК Карици може добити је Професор Мачевања („Professor“) а не зависи од времена проведеног у клубу већ је прописано посебним условима..

III в) ПОСЕБНИ УСЛОВИ

Члан 22.

Први степен обучености за рад са одређеним оружијем и звање Оружник („Armiger“), подразумева успешно обављање следећих ставова и радњи:

А) Просте радње

1. Став, промена става по висини, промена става по тежишту, промена става по ставу, полукорак напред и назад. Руке на боковима.

2. Корак напред и назад, прикључени корак напред и назад. Руке на оковима.

3. Кораци напред и назад са свим тежиштима, кораци напред и назад са свим дубинама, кораци напред и назад са свим дужинама.

4. Положај руку у ставу.

5. Двокорак напред и назад, скок напред и назад.

6. Офанзивни и дефанзивни скокови напред и назад.

7.Тактички скок напред и назад.

8. Дистанцирање од противника.

9. Делови спортског мача и њихови називи. Називи мачевалаке опреме.

10. Манипулација оружјем (узимање, враћање, ношење, држање у паузи)

10. Начин држања мача у шаци.

11. Држање оружја у ставу (без противника и са противником),

12. Бод (технички елементи)

13. Испад.

14. Патинанда, балестра.

15.Продужени испад.

16.Укрштени и клизајући испад.

17.Флеш, флеш са финтирањем.

18.Динамички флешеви (флеш са преткораком, флеш из испада, флеш из полукорака, флеш из скока, флеш из двокорака).

19.Ескиважа чучањ, ескиважа напад на груди, ескиважа напад на леђа.

20.Ескиважа полукорак назад - испад у напред, ескиважа „passato sotto“

Б) Кретања у вишој интенцији

1. Истоимене кретње.

2. Разноимене кретње.

3. Комбиноване кретње.

4.Параметри брзине, амплитуде и ритма кретања.

5.Одржавање и нарушавање дистанце, одржавање и нарушавање ритма.

Члан 23.

Ово звање се може добити и без полагања, могу добити и сарадници клуба који не тренирају активно, а својим радом помажу и доприносе развоју мачевања у МК Карика, с тим што се у евиденцију клуба уводи да је додељено звање почасно. Такође ово звање могу добити и чланови који се баве сценским и историјским мачевањем уз услов да су учествовали на бар једној презентацији мачевања.

Чкан 24.

За стицање другог степена, односно звање ФЕНЦЕР I (Мачеваоц I степена) потребно је положити следеће техничке радње:

А) Радње без противника

1. Позиционирање наоружане шаке.

2. Позиционирање наоружане руке. (6 и 4 позиција)

3. Позиционирање наоружане руке. (3 и 5 позиција)

4. Позиционирање наоружане руке. (7 и 8 позиција)

5. Позиционирање наоружане руке. (1 и 2 позиција)

6. Позиционирање наоружане руке. (9. позиција „mezzo certo“)

7. Опозиције, управљање сечивом.

8. Промена позиција (транслаторне).

9. Промена позиција (полукружне) и кружне.

10. Промена позиција (комбиноване.)

11. Сучељавања (сектора, страна сечива, угла сечива).

12. Контакти (неутрални, заштићени и незаштићени).

13. Дистанцирање са оружјем.

14. Бод из позиције.

15. Сектори и бодови у позиве.

16. Бод из опозиције.

17. Батутa

18. Хватања оружја (линеарна)

19. Хватања оружја (полукружна

20. Хватања оружја (кружна)

21. Хватања оружја комбинована

22. Дегаже

23. Линија

24. Искључења

25. Пресије

26. Пареи у горњим позицијама

27. Пареи у доњим позицијама

28. Опозициони паре

29. Рипосте

30. Опозиционе рипосте

31. Везе

32. Вођења

33. Клизања

34. Финтирање

35. Купе

36.Ескиваже

Б) Радње са противником

1. Изведени бодови

2. Изведена хватања

3. Изведени дегаже

4. Изведене параде и рипосте

5. Изведене батуте

6. Изведене линије

7. Изведене пресије

8. Изведене везе

9. Изведена вођења

10. Изведена финтирања

11. Изведени купе

12. Продужени напад

13. Лажни напад

14. Двостепене мачевалачке акције

15. Вишестепене мачевалачке акције

Такође је један услов за излазак на полагање учествовање на једном званичном такмичењу у организацији Мачевалачког Савеза Србије.

Члановима који се баве само само сценским приказивањем мачевања, (а који по статуту имају назив рекреативни чланови) уз назив мачеваоц има се у дипломи додаје префикс „сценски“ су ослобођени учешћа на званичном такмичењум, aли имају услов да наступе на једној сценској прзентацији клуба.

Члан 25.

За стицање трећег степена, односно звања Старији Мачевалац („Fencer Older“), кандидат треба да прикаже тактичке примене мачевалачких акција.

Услов за полагање је да мачеваоц две сезоне учествовање на званичним такмичењима у организацији Мачевалачког Савеза Србије. Ово је уједно и највеће мачевалачко звање које могу добити мачеваоци који су регистровани у категорији пионири.

Чкан 26.

Звање Асистенст („Assistant“), односно четврти степен се стиче полагањем теоретских елемената из „Техничких правила“ и „Материјалних правила“ издатих од стране Мачевалачког савеза Србије. Асистент је у обавези да положи Судијски испит који организује Мачевалачки савез Србије. Такође за приступање полагању за звање Асистент кандидат има обавезу да док је још у звању Старији Мачевалац („Fencer Older“) помаже у организацији и вођењу тренинга, да учествује у организацији такмичења, перформанса, и сл, а у току звања Асистента дужан је да настави са помагањем у организацији рада клуба.

Члан 27.

Пети степен је Инструктор Мачевања (“Instructor”). За стицање овог звања у потребно испунити услове предвиђене законом, односно поседовати диплому Оперативног тренера Мачевања. Такође је потребно провести једну годину у звању Асистенст („Assistant“).

Члан 28.

За звање Старији Инструктор (“Maitre d'armes”) није потребно полагање, већ се добија залагањем за развој мачевања као и радом са такмичарима, односном самосталим вођењем тренинга у МК Карици.

Члан 29.

Клубско звање Професор мачевања („Professor“) у МК Карици подразумева стечену диплому на некој високошколској установи са звањем: Дипломирани тренер мачевања.

IV) ОРГАНИЗАЦИЈА И РЕАЛИЗАЦИЈА ИСПИТА

Члан 30.

Организатор за додељивање звање Инструктор Мачевања (“Instructor”), Старији Инструктор (“Maitre d'armes”) и Професор мачевања („Professor“) је клуб, али уз поштовање Посебних услова, Члан 27, Члан 28 и Члан 29.

Члан 31.

Испите за звања Оружник („ Armiger“), Мачевалац I Степена („Fencer I“), Старији Мачевалац („ Fencer Older“), спроводи комисија именована од Управног одбора МК Карика, а у комисији мора бити барем један члан са звањем Инструктора (“Instructor”).

Члан 32.

Кандидати се оцењују на прописаном обрасцу, који је саставни део записника о полагању. Да би кандидат добио звање за њега морају гласати два од три члана комисије.

V) ФИНАНСИЈСКЕ ОДРЕДБЕ

Члан 33.

Висину таксе за полгање одређује УО МК Kарика посебном одлуком.

VI) ЗАВРШНЕ ОДРЕДБЕ

Члан 34.

Стицање звања на начин супротан одредбама овог Правилника повлачи аутоматску суспензију и покретање дисциплинског поступка против починиоца прекршаја.

Члан 36.

Испитивачи који одрже испит за звања без одобрења УО МК Карика, или крше одредбе овог Правилника, друга нормативна акта или одлуке УО МК Карика, односно својим нестручним радом или недоличним понашањем штете угледу испитивача или карате спорта, суспендују се са листе а против њих се покреће дисциплински поступак.

Члан 37.

Измене и допуне овог Правилника врше се на исти начин као и у поступку његовог доношења.

У Вршцу предеседник МК Карика

01.06.2017. мп Жељко Ћела

\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник објављен и истакнут на сајту МК Карика дана 02.06.2017.године.